Coreya recuperó a suya independencia con a redota d'o Chapón en a Segunda Guerra Mundial, encara que o país quedó dividito por o paralelo 38 norte entre una zona baixo o control d'o Exercito ruso a o norte y una zona baixo o control d'o Exercito estatounitense a o sud, prencipiando una situación de tensión entre as dos partis de Coreya, que creixió en intensidat en deteriorar-se ascape as relacions sovietico-estatounitenses dica desembocar en una situación de guerra ubierta, a dita Guerra de Coreya, en 1950-1953. A guerra remató con una situación territorial y politica pareixita a la que i heba antis d'a guerra, consolidandose a o norte una Coreya d'o Norte d'influencia comunista y rechimen de dictadura y una Coreya d'o Sud a o sud baixo influencia capitalista y tamién con un sistema politico dictatorial. Con posterioridat a situación evolucionó en Corea d'o Sud enta un rechimen democratico